GiliGold/VAD_KnessetCorpus huggingface dataset:
ארבל אסטרחן: הסעיף השני בהצעה עניינו תיקון טעות בחוק התקציב.
ארבל אסטרחן: כאן יש לי איזה גילוי לעומת הישיבה הקודמת, שאז אמרתי שלא כל כך הצלחנו להבין למה קבעו את אותה הוראה בחוק יסודות התקציב.
ארבל אסטרחן: בשנת 90' נקבע בחוק הוראה מיוחדת לתיקון טעות בחוק תקציב ושם נאמר שהצורך בפניה של שר המשפטים – אמרתי שעד 2001 זה היה שר המשפטים שיזם את ההליך – תהיה נחוצה בחוק תקציב רק אם הטעות נפלה כבר בהצעת החוק.
ארבל אסטרחן: ואז אמרנו שלא ברור למה צריכה להיות הבחנה בין תיקון טעות בחוק תקציב לחוק אחר.
ארבל אסטרחן: אנחנו יודעים שבחוק תקציב אין בדיוק הצעת חוק, הרי אין חוברת כחולה והצעת שר המשפטים, או יו"ר הכנסת היום, כבר נחוצה רק אם זה נפל כבר בהצעת החוק, אז אם זה לא נפל אז איך כן עושים טעות.
ארבל אסטרחן: כל ההסדר הזה נראה לנו לא ברור ולא נחוץ והוצע לבטל אותו ושתיקון טעות בחוק התקציב יהיה זהה.
ארבל אסטרחן: מה שאז אמרתי הוא שלא כל כך ברור לנו למה עשו את זה בשנת 90', ובינתיים מצאנו איזושהי תכתובת, שדפנה שנמצאת פה לידי שהיא ממונה על נוסח החוק אצלנו, מצאה לי ושם ראינו שהסיבה היתה שבאותן שנים בחוק התקציב היו את הכספים הייחודיים, וברגע האחרון, בחוק התקציב עצמו, נקבו בשמות של מוסדות ואם לא נקבו בשם המדויק של המוסד האוצר לא היה יכול להעביר אליו כסף, ואז הם רצו שיוכלו לעשות תיקונים כאלה בקלות רבה יותר בלי צורך בפנייה של שר המשפטים.
יריב לוין: זה לא קיים היום.
ארבל אסטרחן: בדיוק, זה לא קיים היום ולכן זה עוד יותר מחזק אותנו בכך שאפשר למצוא את הסעיף.
ארבל אסטרחן: למשל, אני מצאתי שבאותו תיקון לחוק שהוסיף את סעיף 49א לחוק יסודות התקציב על ההסבר המיוחד אז לצדו עשו תיקונים בחוק.
ארבל אסטרחן: תיקנו את חוק התקציב ואמרו: במקום "המרכז לחינוך תורני למורשת יהדות ספרד", יבוא "המרכז לחינוך תורני למורשת יהדות המזרח", במקום "חוכמה ודעת", "חוכמה ודעת ורוח", זאת אומרת, תיקונים כאלה היו כנראה רבים וזאת היתה הסיבה.
ארבל אסטרחן: הדבר לא קיים היום ולכן מוצע לתקן.
ארבל אסטרחן: הדבר האחרון שעליו דיברנו בישיבה הקודמת ולא נכלל בנוסח הכחול אבל אמרנו שנעלה אותו שוב הוא הנושא של תחילתו של תיקון הטעות.
ארבל אסטרחן: היום קובעת הפקודה שתחילתו של תיקון הטעות ביום פרסומו - - -
יריב לוין: אלא אם נקבע אחרת.
ארבל אסטרחן: נכון, אלא אם קובעת הכנסת לפי ההצעה אחרת.
ארבל אסטרחן: אני ציינתי שבבדיקה שעשיתי בכל השנים האחרונות תמיד הוועדה קובעת אחרת, קובעת שתחילתו של תיקון הטעות היא ביום תחילתו של החוק העיקרי.
יריב לוין: זה גם יותר הגיוני.
ארבל אסטרחן: והסיבה היא מהותית כי אנחנו אומרים: נשמט משהו בנוסח שהוועדה החליטה, בעצם מה שעבר הוא לא מה שהתכוונו אליו, ולכן הרעיון הוא שזה ישתלב בתוך החוק כפי שעבר.
ארבל אסטרחן: כמובן שמדובר בברירת מחדל והוועדה יכולה לקבוע אחרת.
ארבל אסטרחן: הציג פה אייל זנדברג ממשרד המשפטים – שהוא חולה ולכן לא הגיע לישיבה ואמרתי לו שאני אגיד את עמדתו – עמדה שהתקבלה, לפחות לקריאה הראשונה.
ארבל אסטרחן: הוא אמר: מדובר באיזושהי צורה של חקיקה, הכלל בחקיקה הוא שהתחילה היא ביום הקבלה בכנסת ולא איזושהי תחילה רטרואקטיבית.
ארבל אסטרחן: ועוד הוא ציין, וזה דבר נכון, שאמנם מדובר בפליטת קולמוס, טעות העתקה וכו', אבל זה יכול להיות משהו מהותי, יכול להיות שנשמטה מילה או ספרה ויכול להיות גם שהליך תיקון הטעות יעשה זמן ניכר אחרי שהתקבל החוק ואז פתאום מדובר על איזושהי רטרואקטיביות משמעותית.
ארבל אסטרחן: התשובה לזה בעיני היא שאם מדובר באמת במשהו שהוא משמעותי וכעבור תקופה, לא חייבים ללכת להליך של תיקון טעות ויכול להיות שבמקרה כזה יבוא היועץ המשפטי של הכנסת ויגיד: לא, את זה צריך לתקן בחקיקה, אי אפשר בתיקון טעות, וכמובן הוועדה, שהיא תמיד צריכה לחשוב מתי התחילה של תיקון הטעות, תקבע מה שהיא תקבע.
ארבל אסטרחן: זאת אומרת, היא תחליט האם תחול ברירת המחדל או שהיא תקבע מועד אחר.
ארבל אסטרחן: זאת היתה המחלוקת.
ארבל אסטרחן: הוא סבר שצריך להשאיר את המצב כמו שהוא, שהתחילה היא מיום קבלתה של הטעות, אני סברתי שאין שום מניעה לקבוע כברירת מחדל שהתחילה היא מיום תחילתו של החוק אלא אם יקבע אחרת.
יריב לוין: אני מההתחלה הרי הסכמתי אתך, הבעיה היא שאני לא כל כך רוצה לקבל החלטה שהיא מנוגדת לעמדה שלו.
ארבל אסטרחן: אייל אמר לי שזה לא – הוא סבר כך אבל הוא אמר: מה שהוועדה תחליט.
ארבל אסטרחן: זאת אומרת, זה לא משהו שהוא ביקש לעכב.
ארבל אסטרחן: אמרתי לו שאני אגיד שוב את הדברים, אציג גם את עמדתו, זה לא משהו שהיה קריטי.
יריב לוין: אגב, אני חושב שגם מבחינה מעשית זה מה שקורה בדרך כלל, לא?
ארבל אסטרחן: נכון, אני בדקתי שנים אחורה.
דפנה ברנאי: אם אפשר הייתי מוסיפה עוד עניין.
דפנה ברנאי: לפני כמה שנים הובא אלינו מקרה של טעות בחוק ההסדרים, היה ברור שיש טעות.
דפנה ברנאי: זאת אומרת, היתה איזושהי הפניה, זה היה תיקון עקיף בחוק המים, איך מחשבים תעריפי מים מסוימים והיתה הפניה לפסקה לא נכונה – אם רשויות מקומיות התעריף של המלונות הוא כזה או אחר.
דפנה ברנאי: הגיע היועץ המשפטי שייצג בזמנו רשויות מקומיות ואמר: יש פה טעות, אתם צריכים לשנות במקום 4.1 ל- 4.1.1, כך שהמלונות כן יחויבו בארנונה או בתשלום מים.
דפנה ברנאי: ובגלל הספק הזה, והיתה גם תלויה כמובן תביעת התדיינות בין המלונות לרשות המקומית, אמרנו: בגלל הספק הזה, שיכול להיות שזה משליך באופן מהותי, גם אם ברור לכולנו שזו טעות דפוס, אנחנו לא נתקן את זה בפרוצדורה הזאת אלא שזה יידון ב-3 קריאות וינסו לתקן את זה בצורה הזאת.
דפנה ברנאי: זאת אומרת, כשמתעורר ספק אם זה רטרואקטיבי או לא רטרואקטיבי, אם זה מוחל או לא מוחל, אם זה משנה משהו מהותי, אנחנו מעדיפים שלא ללכת בפרוצדורה הזו.
דפנה ברנאי: ולכן זה תמיד יהיה רק התיקונים הטכניים, שאין שום ספק לאף אחד שהם טכניים בלבד ואז השאלה הרטרואקטיבית לא מתעוררת.
יריב לוין: טוב, אני בעד אבל מה את רוצה לעשות?
ארבל אסטרחן: אני חושבת שאפשר לאשר את זה.
ארבל אסטרחן: אולי אפשר שאני לא אניח את זה היום אלא ביום שני ואז אם אייל יגיד שזה סופר קריטי - - -
יריב לוין: ואז, אם הוא יגיד שזה סופר קריטי צריך לעשות ישיבה מחדש?
ארבל אסטרחן: נכון, אני חושבת שגם מבחינתו זה - - -
יריב לוין: טוב, נאשר את זה כך.
יריב לוין: תגידו לו את זה ובאם הוא באמת רוצה – אז נעשה עוד ישיבה.
ארבל אסטרחן: אז אנחנו נאשר את זה ככה שבמקום "פרסומו" יבוא "תחילתו של החוק", ובמקום "מיום תחילת החוק", יבוא "במועד מאוחר יותר", בעצם בנוסח שהיה בתכלת בסעיף (ד).
יריב לוין: טוב, בסדר.
יריב לוין: מי בעד ההצעה בנוסח לרבות התוספת כפי שהקריאה אותה ארבל?
יריב לוין: אושר להכנה לקריאה שנייה ושלישית.
יריב לוין: נתחיל עם הנושא של המיזוגים ואחר כך נעסוק בערעורים על החלטות הנשיאות.
יריב לוין: הבקשה הראשונה היא בקשה של יושב ראש ועדת חוקה חוק ומשפט, למיזוג הצעות החוק הבאות:
יריב לוין: הצעת חוק החברות (תיקון מס' 19 (מינוי מומחה לבחינת הסדר חוב בחברת אגרות חוב), התשע"ב – 2012 (מ/676).
יריב לוין: הצעת חוק החברות (תיקון – הסדר נושים בפיקוח בית משפט), התשע"ב- 2011 של חברת הכנסת זהבה גלאון וחבר הכנסת יצחק וקנין (פ/18/3560).
יריב לוין: כותב יושב ראש ועדת חוקה חוק ומשפט כי הוא מבקש למזג את שתי ההצעות האלה יחדיו, נוכח העבודה שהן עוסקות במטריה דומה, על מנת שיתאפשר לו להשלים את הכנתן במשותף לקריאה השנייה והשלישית.
יריב לוין: אני מציע לאשר את הבקשה, מי בעד?
אורי מקלב: אני ממלא מקום של חבר הכנסת אייכלר.
יריב לוין: בעד – רוב, אין מתנגדים ואין נמנעים, הבקשה אושרה.
יריב לוין: אנחנו עוברים לבקשה השנייה, בקשת יושב ראש ועדת העבודה הרווחה והבריאות למיזוג הצעות החוק הבאות:
יריב לוין: הצעת חוק לחלוקת חסכון פנסיוני בין בני זוג שנפרדו, התשע"ב – 2011 (מ/635).
יריב לוין: הצעת חוק חלוקת זכויות הפנסיה בין בני זוג, התשס"ט – 2009 (פ/18/31) של חברי הכנסת אילן גילאון וניצן הורביץ.
יריב לוין: הצעת חוק חלוקת זכויות פנסיה בין בני זוג, התשע"א – 2011 (פ/18/3169) של חברי הכנסת זהבה גלאון, אילן גילאון וניצן הורביץ.
יריב לוין: כותב יושב ראש ועדת העבודה הרווחה והבריאות, חבר הכנסת חיים כץ, כי הצעת החוק הממשלתית אושרה בקריאה ראשונה ביום ה- 20 בפברואר 2012 והועברה לדיון בוועדה בראשותו.
יריב לוין: שתי הצעות החוק הנוספות אושרו בדיון מוקדם בתאריכים 22 ביולי 2009 וב- 15 ביוני 2011.
יריב לוין: ביום 23 במאי 2012 החליטה ועדת העבודה הרווחה והבריאות למזג את הצעות החוק ולדון בהן על בסיס הנוסח שאושר בקריאה הראשונה, לשם הבאתן כהצעת חוק אחת לקריאה השנייה ולקריאה השלישית, נוכח העבודה שהן עוסקות באותם נושאים ובאותם עניינו.
יריב לוין: מתבקש אישורנו למיזוג ואני מציע לקבל גם את בקשה זו.
יריב לוין: פה אחד, אין מתנגדים ואין נמנעים, הבקשה אושרה.
יריב לוין: הנושא הוא ערעור על החלטת הנשיאות שלא לאשר דחיפות הצעה לסדר היום של חבר הכנסת רוברט טיבייב, בנושא "הגזרות העתידיות עקב קיצוץ התקציב 2013-2014".
יריב לוין: אני מכריז על שתי דקות הפסקה עד לבואו של חבר הכנסת טיבייב.
יריב לוין: הישיבה מתחדשת
יריב לוין: אני מחדש את הישיבה, בבקשה חבר הכנסת טיבייב.
רוברט טיבייב: העניין, כמו שאני רואה את זה, בתמימות, כי בעיני זה דבר מאד חשוב.
רוברט טיבייב: אמרו לי שזה לא בא לסדר היום עכשיו, אני חושב שמדיניות של נשיאות הכנסת שגויה, למנוע את הבעיות העתידיות ושוב נראה את המחאות ברחבות.
רוברט טיבייב: לכוון אותם, להזהיר את חברי הממשלה והשרים, להסביר לאנשים, זו המטרה וזו הסיבה שאני חושב שהדבר הזה מאד חשוב.
יריב לוין: חבר הכנסת מקלב, נציג הנשיאות.
אורי מקלב: תודה רבה אדוני הישוב ראש, נכבדי חברי הכנסת.
אורי מקלב: אני ממלא מקום של סגן יושב ראש הכנסת, גאלב מג'דלה, שביקש ממני להחליף את מקומו ולייצג את עמדת הנשיאות.
אורי מקלב: קודם כל, אין ספק שבקשתו, הצעתו של חבר הכנסת רוברט טיבייב היא באמת בעיה שמטרידה את תושבי מדינת ישראל ובוודאי אותנו כמחוקקים.
אורי מקלב: אבל כרגע זה בעיקר מטריד אותנו במחשבה ובאופן מעשי אנחנו עדיין לא יודעים מה יהיה ואיך יהיה ולמקד את הדברים.
אורי מקלב: אין ספק שהנושא חשוב אבל נשיאות הכנסת מוגבלת לחמש הצעות דחופות לסדר היום.
אורי מקלב: שני דברים מרכזיים מובילים אותנו באישור, האחד הוא התוכן, המהות, האם התוכן דחוף או בכלל תוכן רלוונטי.
אורי מקלב: אחרי זה, מידת הדחיפות של ההצעות.
אורי מקלב: צריכים להבין שהשבוע הזה הוא שבוע קצר, שבוע של יומיים.
אורי מקלב: לא פעם אנחנו מצליחים לדחוף עוד הצעה לסדר נוספת וחשובה, במידה ויש נכונות של הממשלה, לימי שלישי.
אורי מקלב: מכיוון שהשבוע יום שלישי הפך ליום שני, כך שלא יכולנו להוסיף עוד הצעות דחופות לסדר היום והיינו חייבים להתמקד.
אורי מקלב: דבר שני, מלבד זה שאין בעיה במהות ואנחנו שאמרנו שאי אפשר למקד את זה, ישנה גם מידת הרלוונטיות.
אורי מקלב: יש הצעות שהן מאד רלוונטיות בשבוע הזה והן מאבדות את הרלוונטיות לאחר מכן, אם אנחנו לא דנים בהם כבר לא יכולים לדון בהם.
אורי מקלב: לכן לפעמים אנחנו מקדימים הצעות אחרות על פני הצעות שהרלוונטיות שלהן יכלה להימשך.
אורי מקלב: אני אתן דוגמה, הייתה הצעה דחופה לסדר של חבר כנסת אחר , של דוד אזולאי או משיהו אחר מסיעת ש"ס על תאונת הדרכים הקשה שהייתה שבוע שעבר.
אורי מקלב: זו הייתה לא תאונת דרכים סטנדרטית, לא בהקפה, משפחה שלימה שנכחדה מלבד אחת שניצלה, זו הייתה דרמה כי היא הוקלטה ויש לזה היבטים חדשים, זו הייתה תאונה שתפסה את כל מדינת ישראל שהזילה דמעות על האסון הנורא הזה.
אורי מקלב: עם כל זה, נשיאות הכנסת דחתה את זה מכיוון שיש דברים יותר דחופים וזה יכול להיות גם בשבוע שאחר כך.
אורי מקלב: זו התשובה גם לחבר הכנסת רוברט טיבייב.
אורי מקלב: לכן נשיאות הכנסת החליטה לא לאשר את זה כאחת מתוך חמש ההצעות הדחופות.
יריב לוין: חבר הכנסת טיבייב, במקרים מאד נדירים אנחנו מתערבים בהחלטות הנשיאות.
יריב לוין: יחד עם זאת, אין חולק שהנושא חשוב, בעל נגיעה רחבה וגם ההיגיון שאומר שננסה לצייר קווים, שמבחינת הכנסת נראים נכונים יותר מבעוד מועד, כמשהו שמונח לפני הממשלה כשהיא באה לגבש את הצעת התקציב, הוא בוודאי הגיוני ונכון.
יריב לוין: לכן אני מציע, חבר הכנסת מקלב ברשותך ובהסכמתך, שחבר הכנסת טיבייב ימשוך את הערעור ויגיש את ההצעה פעם נוספת השבוע מתוך מגמה ורצון בנשיאות לאשר אותה.
יריב לוין: הייתי מציע, חבר הכנסת טיבייב, אם תוכל להציע לעוד חברי כנסת להצטרף להצעה, גם זה אני מניח שזה משפיע.
יריב לוין: אם באה קבוצה של חברי כנסת ואומרים שהם מבקשים לדון בעניין הזה, בדרך כלל זה מחזק את האפשרות שזה יאושר.
אורי מקלב: זה נכון מה שאומר, אבל זה לא הוגן.
יריב לוין: זה כמובן משפיע אבל לא הכרחי.
יריב לוין: חבר הכנסת טיבייב, חבר הכנסת מקלב ייצג אותך נאמנה, אנחנו לא יודעים מה יונח בפני הנשיאות בשבוע הבא, אבל לפחות שבוע הבא יהיה שבוע רגיל ותוכל להיות מידה יותר רבה של גמישות ויכול להיות שהעניין הזה יבוא על פתרונו, כי אין ספק שלא יקרה אסון אם הוא יידון בשבוע הבא מבחינת הרלוונטיות שלו, שתישאר.
רוברט טיבייב: הכול ברור ומובן, המטרה שלי הייתה להעלות - - -
רוברט טיבייב: ואני מקווה שחבר הכנסת מקלב יצטרף להצעה.
אורי מקלב: אוכל להצטרף, בלי נדר.
אברהם מיכאלי: הנשיאות לדעתי לא צריכה לאשר מדי שבוע את אותו נושא.
אברהם מיכאלי: כיוון שחבר הכנת טיבייב כרגע מעלה אותו.
אברהם מיכאלי: שבוע שעבר היה דיון על זה במליאה.
אברהם מיכאלי: היה דיון של ארבעה, חמישה חברי כנסת שנרשמו, לצערנו חברי כנסת לא משתתפים תמיד בהצעות לסדר שהם מגישים, זו בעיה של ועדת הכנסת, צריך לחשוב איך ניתן תדמית יותר חיובית למליאה בשעות ה"מתות" האלה של ההצעות לסדר.
אברהם מיכאלי: היה דיון על זה בשבוע שעבר, סגן השר יצחק כהן עלה והקריא חוברת שלימה על הסוגיה הזו וזה הועבר לוועדה.
יריב לוין: אם זה המצב, על זה אנחנו לא יודעים.
אברהם מיכאלי: אני לא יודע למה הנשיאות לא הייתה ערה לזה שהנושא הזה היה לפני שבוע במליאה.
יריב לוין: אם הנושא כבר עלה למליאה לפני שבוע והועבר לוועדה, אז ברור שלא תהיה אפשרות לאשר.
אברהם מיכאלי: לדאבוני, אני מהתורנים הקבועים במליאה, שיושבים ומקשיבים להצעות לסדר.
אברהם מיכאלי: היה דיון על זה שבוע שעבר.
יריב לוין: חבר הכנסת טיבייב, תעשה את הבדיקה.
יריב לוין: אם הנושא עבר ועלה והוא זהה מבחינת ראייתך למה שאתה מבקש להעלות.
יריב לוין: אז יכול להיות שאתה יכול להגיע לאותו דיון שעתיד להתקיים בוועדה והעניין ייפתר, כי אז ברור שלא יאשרו פעם שנייה.
יריב לוין: אם מה שעבר היה בכיוון אחר ובהיבט אחר ואתה בכל זאת חושב שהנושא שלך שונה ויש מקום לדון בו בצורה פרטנית, אני מציע שתגיש את זה שוב.
יריב לוין: אומר לך חבר הכנסת מקלב, שבהנחה שמדובר במשהו שלא נדון בעבר, תהיה יותר גמישות וככל שניתן, זה יאושר.
יריב לוין: אני לא יודע להגיד לך מראש מה יהיה מונח בפני הנשיאות, אבל זה יהיה הכי נכון.
יריב לוין: אין חולק שההיגיון הוא היגיון ברור.
יריב לוין: אני רוצה להגיד לממשלה, לפני שאתם יושבים על המדוכה, אנא קחו בחשבון את הדברים האלה, זה בוודאי נכון ואף אחד לא יכול לחלוק על זה.
אורי מקלב: מהתגובה של חבר הכנסת גפני, הדיבורים על ההצעה, הדבר היחיד שמדברים באופן ברור זה העלאת אחוז מס ערך מוסף, אומר גפני בצדק, אין שום דבר ברור בעניין, שהאוצר לא יקבל את זה כאקסיומה.
אורי מקלב: אתם יכולים להחליט אבל תדעו שיש לנו להגיד גם בנושא הזה ושום דבר לא מסוכם ושום דבר לא מקובל והכול פתוח בנושא של המע"מ.
אורי מקלב: זה על אף שאנשים לא מרגישים את זה, זו אחת הגזירות שיותר...
אורי מקלב: למשל יש אנשים שלא ידעו לענות לך אם אחוז המע"מ הוא 16% או 17%.
אברהם מיכאלי: זה השתנה כמה פעמים בשנים האחרונות.
יריב לוין: הערעור נמשך באופן פורמאלי מסדר היום.
השנייה והשלישית: א)
השנייה והשלישית: הצעת חוק לתיקון פקודת בתי-הסוהר (מס' 43) (פגישת אסיר עם עורך-דין), התשע"ב-2012(מ/662)
יריב לוין: על סדר היום: בקשת יושב-ראש ועדת הפנים והגנת הסביבה להקדמת הדיון בהצעות החוק הבאות לפני הקריאה השנייה והשלישית: הצעת חוק לתיקון פקודת בתי הסוהר (מס' 44) (פגישת אסיר עם עורך-דין) התשע"ב-2012 (מ/662); הצעת חוק לתיקון פקודת בתי-הסוהר (מס' 43) (תנאי מאסר), התשע"ב-2012 (מ/650).
יריב לוין: אני מציע שננמק את שתי הבקשות ביחד.
יריב לוין: מירי, בבקשה.
מירי פרנקל-שור: הצעת חוק לתיקון פקודת בתי הסוהר (מס' 42) מעגנת - - -
יריב לוין: לא 42, יש 44 ו-43.
יריב לוין: לא, כי אני כבר חששתי שיש לי עוד ישיבה בדרך.
מירי פרנקל-שור: ההתרגשות מן המעמד, שבכל זאת זה מגיע, נותנת את אותותיה.
מירי פרנקל-שור: הוועדה מעגנת כאן החזקת אסיר בתנאים הולמים ומעגנת את תנאי הכליאה, ובצעד היסטורי גם מעגנת התחלה של זכות לשיקום של אסיר.
מירי פרנקל-שור: זה תיקון מס' 42.
מירי פרנקל-שור: תיקון מס' 43 עוסק בהגבלה של מספר עורכי-הדין אותם יוכלו לראות אסירים ביטחוניים, או אסיר מסוים, כאשר יש חשש שהפגישות עם עורכי-הדין מנוצלות לרעה.
מירי פרנקל-שור: יש תופעה רחבה, בהיקף רב, שאסירים ביטחוניים מנצלים עורכי-דין להעברת מסרים בין בתי-הכלא.
מירי פרנקל-שור: ההצעה הזאת מעגנת איזה הסדר שמנסה להתמודד עם התופעה.
יריב לוין: אני מוכרח לומר, זה לא מנצלים את עורכי-הדין, לצערי זה מסתיים בעורכי-הדין, כך אני חושב.
יריב לוין: זה המציאות.
יריב לוין: אצלי כתוב תיקון מס' 44 ותיקון מס' 43, אז כנראה המספרים קצת שונים.
יריב לוין: פשוט נאמר לפרוטוקול ש-42 זה תנאי מאסר ו-43 זה פגישת אסירים עם עורך-דין.
יריב לוין: זה פשוט דילג אצלנו מספר אחד קדימה.
מירי פרנקל-שור: יכול להיות שזה התייחס לקריאה הראשונה, אבל אני לא יודעת.
מירי פרנקל-שור: בעד – פה אחד
מירי פרנקל-שור: נמנעים – אין
יריב לוין: פה אחד מאושרת ההצעה הראשונה, ובהצבעה נוספת גם ההצעה השנייה, גם תיקון 42 וגם תיקון 43 – מאושרת הבקשה להקדמת הדיון בקריאה השנייה והשלישית כפי שביקש יושב-ראש ועדת הפנים.
יריב לוין: מכאן אני עובר לקביעת הרכב הוועדה המשותפת של ועדת החוץ והביטחון וועדת החוקה, חוק ומשפט לדיון בתקנות לפי חוק שירות ביטחון (תיקון מס' 18 והוראת שעה), התשע"ב-2012.
יריב לוין: הונח בפני מכתבו של חבר הכנסת זאב אלקין בנוסח שאני מציע לצרף לפרוטוקול וכך הוא יחסוך ממני את הצורך לקרוא אותו.
יריב לוין: אומר רק, בסעיף 1 למכתב נאמר כי "ביום י"ח באדר התשע"ב, 12 במרץ 2012 אושר חוק שירות ביטחון (תיקון מס' 18 והוראת שעה), התשע"ב-2012.
יריב לוין: הצעת החוק, נשוא אותו חוק שירות ביטחון נדונה בוועדה משותפת לוועדת החוץ והביטחון ולוועדת החוקה, חוק ומשפט, שחבריה היו: מטעם ועדת החוץ והביטחון חבר הכנסת זאב אלקין – יושב-ראש, זאב בילסקי, אריה אלדד, אורי מקלב ומשה (מוץ) מטלון; ומטעם ועדת החוקה, חוק ומשפט חבר הכנסת אברהם מיכאלי, ציפי חוטובלי, דני דנון, דורון אביטל ויצחק הרצוג.
יריב לוין: על מנת להשלים את הליך התקנת התקנות הנדרשות מכוח החוק הזה יש צורך בכינונה של ועדה משותפת בהתאם להוראות החוק".
יריב לוין: לבקשתו של חבר הכנסת זאב אלקין, אותה ועדה משותפת שהכינה את הצעת החוק המקורית לקריאה שנייה ושלישית היא זו שגם תעסוק בתקנות שהוגשו על-ידי שר הביטחון.
יריב לוין: אני מציע לאשר את בקשתו ולקבוע את הוועדה המשותפת בהרכב שהקראתי קודם כמי שתדון בתקנות כאמור.
יריב לוין: בוקר טוב, אני פותח את הישיבה, על סדר-היום קביעת ועדות לדיון בהצעות חוק ויש לנו שורה ארוכה של קביעת ועדות.
יריב לוין: ההצעה הראשונה היא הצעת חוק הגנת הפרטיות (תיקון מס' 12) (סמכויות אכיפה), התשע"ב-2011, מ/627.
יריב לוין: הלשכה המשפטית ממליצה להעביר את ההצעה לוועדת החוקה, חוק ומשפט.
יריב לוין: היתה בקשה של יושבת-ראש המדע והטכנולוגיה להעביר את ההצעה הזו אליה.
יריב לוין: באתי בדברים גם עם יושב-ראש ועדת החוקה והוא עמד על כך שההצעה תידון בוועדה בראשותו שהיא גם המומלצת על-פי המלצת הלשכה המשפטית, ולפיכך אני מציע שכך יהיה.
יריב לוין: מי בעד להעביר את ההצעה לוועדת החוקה, חוק ומשפט?
יריב לוין: אני עובר להצעה השנייה: הצעת חוק החברות (תיקון - הסדר נושים בפיקוח בית-המשפט), התשע"ב-2011, של חברי הכנסת זהבה גלאון ויצחק וקנין.
יריב לוין: גם כאן היתה המלצה להעביר לוועדת החוקה, חוק ומשפט.
יריב לוין: היתה הצעה במליאה להעביר לוועדת הכלכלה.
יריב לוין: יושב-ראש ועדת הכלכלה הודיע שמקומה של ההצעה בוועדת החוקה, חוק ומשפט גם על דעתו, ולכן אני מציע להעביר לוועדת החוקה, חוק ומשפט.
יריב לוין: נמנעים – אין ההצעה להעביר את הצעת החוק לוועדת החוקה, חוק ומשפט נתקבלה.
יריב לוין: אני עובר להצעה השלישית, הצעת חוק שירות לאומי (תפקידי הגוף המוכר), התשע"ב-2011, של חבר הכנסת זאב אלקין וקבוצת חברי כנסת, פ/3624/18.
יריב לוין: בעניין הזה אנחנו צריכים למעשה להעביר שלוש הצעות – גם את הצעת חוק שירות אזרחי, התשע"ב-2010, מ/671, והצעת חוק הזכות לשירות לאומי, התש"ע-2010, של חבר הכנסת זבולון אורלב, פ/2326/18.
יריב לוין: כל השלוש צריכות להידון באותה ועדה מכיוון שהן עוסקות באותו נושא.
זבולון אורלב: נעבור ל-6 ו-7 ונחזור לזה, כי אני מחכה לתשובה.
יריב לוין: אני רק אגיד שאני לפחות הבנתי שישנה הסכמה והבנה רחבה שהנושא צריך לעבור לוועדת העבודה, הרווחה והבריאות.
זבולון אורלב: השר הממונה על השירות הלאומי, דני הרשקוביץ, אמר אתמול במליאה שהוא מבקש שזה יעבור לוועדת הפנים.
זבולון אורלב: שוחחתי אתו עכשיו בכניסה, להבין - -
יריב לוין: אמר לי חבר הכנסת אלקין, עוד אתמול במליאה, אחרי שהוא שוחח שם עם כל הנוגעים בדבר, אני מניח, שהיתה הבנה והסכמה להעביר את - -
זבולון אורלב: אני מבקש שוב – שאלתי את השר הרשקוביץ מה הרקע לבקשה לוועדת הפנים, והוא השיב שמי שטיפל בזה הוא מנכ"ל השירות הלאומי, שר-שלום ג'רבי.
זבולון אורלב: התקשרתי לשר-שלום ג'רבי ואני מחכה לתשובה ממנו.
זבולון אורלב: יכול להיות שזה נימוק שלא ברור לי - -
יריב לוין: בכל מקרה, אני כבר אומר, אם הבקשה תהיה להעביר לוועדת הפנים, אני אדחה את הדיון הזה כי - -
זבולון אורלב: אני אומר בגלוי: גם אני חושב שהמקום הטבעי הוא ועדת העבודה והרווחה.
זבולון אורלב: אבל אני לא רוצה - -
יריב לוין: בסדר, אני אחכה, זבולון.
יריב לוין: אני אחכה, אין בעיה.
זבולון אורלב: - - לכן באתי לפה.
יריב לוין: אבל אני בעד לגמור את זה - -
זבולון אורלב: כן, כן, תוך דקה-שתיים-שלוש זה ייפתר.
יריב לוין: - - אני לא מציע שבעניין הזה נפתח עכשיו פתח חדש לדיונים.
זבולון אורלב: יריב, תוך דקות ספורות זה ייפתר.
יריב לוין: אני עובר להצעת חוק לתיקון פקודת הכלבת (בידוד בעלי-חיים), התשע"ב-2012, פ/4078/18, הצעת חברי הכנסת עינת וילף וקבוצת חברי כנסת.
יריב לוין: הלשכה המשפטית המליצה להעביר לוועדת הכלכלה וכך גם ביקש יושב-ראש ועדת הכלכלה.
יריב לוין: היתה הצעה גם להעביר לוועדת החינוך, התרבות והספורט, אבל לא קיבלנו התייחסות של הוועדה.
ארבל אסטרחן: רק צער בעלי-חיים זה בחינוך.
יריב לוין: כן, ממילא מכיוון שהנושא כנראה לא בתחום סמכותם, ולכן אני מציע להעביר את ההצעה לוועדת הכלכלה – מי בעד?
זבולון אורלב: אני אתך.
זבולון אורלב: כשאתה בעד תספור אותי, אין לי כוח להרים כל רגע את היד.
נסים זאב: אני בעד שכל הכלבים יהיו בוועדת הכלכלה.
נסים זאב: בעד – רוב
נסים זאב: נמנעים – אין ההצעה להעביר את הצעת החוק לוועדת הכלכלה נתקבלה.
יריב לוין: ליה, גם על דעתך?
יריב לוין: אז פה אחד בעד להעביר לוועדת הכלכלה, אין מתנגדים, אין נמנעים.
יריב לוין: הצעה לסדר-היום בנושא: "ניכוי משכרם של עובדים הנעדרים בשל מצב בטחוני"
יריב לוין: הנושא השביעי בהצעה לסדר-היום בנושא ניכוי משכרם של עובדים הנעדרים בשל מצב ביטחוני, של חברי הכנסת שלמה מולה, אורלי לוי-אבקסיס ועמיר פרץ.
יריב לוין: אני מציע שהסוגיה הזאת תעבור לדיון בוועדת העבודה, הרווחה והבריאות.
יריב לוין: נדמה לי שזה ברור שזה המגרש הנכון לקיים בו את הדיון הזה.
יריב לוין: נמנעים – אין ההצעה להעביר את ההצעה לסדר-היום לוועדת העבודה, הרווחה והבריאות נתקבלה.
יריב לוין: גם פה אחד, אין מתנגדים, אין נמנעים.
יריב לוין: הצעת חוק שירות אזרחי, התשע"ב-2012
יריב לוין: אנחנו נחכה דקה-שתיים, זבולון, עד שתסיים את הבירור שלך.
זבולון אורלב: למה לא הבאת את מה שהסכמנו אתמול עם חיים כץ?
יריב לוין: מכיוון שנכנס אלי חבר הכנסת גפני ואמר לי שלו יש השגות על החוק שאמור ללכת לחיים כץ, לא על החוק שאמור ללכת אליך, בנושא קצבאות הילדים - -
יריב לוין: לדבריו, ואני משוכנע שמה שהוא אומר הוא גם נכון, החוק אושר במקור אצלו בוועדה לפני שנה, ולכן ביקשתי שהוא ידבר עם חבר הכנסת חיים כץ.
יריב לוין: ומכיוון שאי אפשר להביא חצי צד של המשוואה, נאלצתי להוריד את זה - -
זבולון אורלב: אתה צודק, אתה צודק.
זבולון אורלב: אני שומע את זה עכשיו לראשונה, לא ידעתי.
יריב לוין: גם אני שמעתי על זה לראשונה לפני חצי שעה, ולכן - -
נסים זאב: זה נדון בקריאה ראשונה כבר, או מה?
יריב לוין: לא, אלה תיקוני חקיקה לחוק שנדון אצלו לפי שנה, ואני מקווה שעד יום רביעי העניין הזה ייגמר כדי שנוכל לקבוע ןעדה שתוכל לטפל בעיקר בחוק השני שהוא חשוב מאוד – החוק שאמור לעבור לוועדה שלך, זבולון.
יריב לוין: אני מוכרחים לסיים ולקבוע ועדה לעניין החוק השני שהוא חשוב מאוד וצריך לעבור לדיון בוועדה שלך, ואני מקווה שנוכל לסיים את זה.
יריב לוין: טוב, אז מה אנחנו עושים?
זבולון אורלב: עוד דקה.
זבולון אורלב: שלחתי לו עכשיו אס.
זבולון אורלב: אם.
זבולון אורלב: אס.
זבולון אורלב: – אם אתה לא מתקשר תוך דקה, אני מתקדם קדימה.
יריב לוין: אז אני מכריז על הפסקה של שתי דקות.
יריב לוין: רבותי, מי בעד להעביר את שלוש הצעות החוק שבסעיפים 3, 4 ו-5 לוועדת העבודה, הרווחה והבריאות?
זבולון אורלב: צריך לומר את הנימוק: כי כל החוקים של השירות הלאומי והתקנות שלהם – אני אומר את זה כשר הרווחה שהיה ממונה על העניין – היו עד היום בוועדת העבודה והרווחה.
יריב לוין: רבותי, אני פותח ישיבה לעניין דיון ברוויזיות.
יריב לוין: רוויזיה ראשונה – רוויזיה בדבר קביעת ועדת החוקה, חוק ומשפט לדיון בהצעת חוק לתיקון פקודת הנישואין והגירושין (רישום) (אזורי רישום לנישואין של בני זוג), התשע"ב-2011, הצעת חברת הכנסת פאינה קירשנבאום, ורוויזיה בדבר החלטת ועדת הכנסת להעברת הצעת חוק פקודת הנישואין והגירושין (רישום) (אזורי רישום), התש"ע-2009, של חבר הכנסת שנלר, מוועדת הפנים והגנת הסביבה לוועדת החוקה, חוק ומשפט.
יריב לוין: שתי הרוויזיות של יושב-ראש ועדת הכספים, חבר הכנסת משה גפני.
יריב לוין: אתה מוזמן, בבקשה, לנמק אותן.
משה גפני: אדוני יושב-ראש ועדת הכנסת, ההחלטה בעניין הזה היתה החלטה די חפוזה, אבל אני מניח לעניין הזה, אני לא מדבר על הפרוצדורה אלא על המהות.
משה גפני: מדובר בשתי הצעות חוק שעוסקות בנושא אזורי רישום נישואין, זה באחריותו של המשרד לשירותי דת וכל מה שנלווה לעניין הזה.
משה גפני: אין בכלל ספק שהוועדה שאמורה לדון בעניין הזה היא ועדת הפנים והגנת הסביבה, אלא אם כן היועצת המשפטית תאמר אחרת וחשוב לי לדעת מה עמדתה בעניין.
ארבל אסטרחן: עמדת הלשכה היתה ועדת הפנים.
משה גפני: כן, אין ספק.
משה גפני: זה ברור שהוועדה המוסמכת לדון בעניין הזה היא ועדת הפנים.
משה גפני: יתירה מזאת, עברה הצעת חוק של חבר הכנסת עתניאל שנלר והיא, מטבע הדברים, עברה לוועדת הפנים.
משה גפני: ועדת הפנים כבר קיימה בזה הרבה מאוד דיונים שגם אנחנו היינו שותפים להם.
משה גפני: אנחנו, הכוונה היא ליהדות התורה.
משה גפני: יש בחוק הזה גם הפרה של הסטטוס קוו - -
דוד רותם: את זה תגיד בלשכת ראש הממשלה.
משה גפני: אני אגיד מה שאני רוצה, איפה שאני רוצה.
דוד רותם: אני רוצה לעזור לך - -
משה גפני: לא, אל תעזור לי.
יריב לוין: חבר הכנסת רותם, יש לי חמש דקות ואם אני לא אגיע להצבעה נצטרך לדחות את העניין, אז חבל.
משה גפני: מה הטרגדיה בדבר הזה?
אורי אורבך: אז נדחה, מה בוער?
יריב לוין: חבר הכנסת גפני, אל תאמין.
משה גפני: על כל פנים, נמצא חוק של עתניאל שנלר שהיה בוועדת הפנים, כפי שאמרה היועצת המשפטית של הוועדה שזה צריך להיות שם וזה שם, ומתנהלים שם דיונים שאנחנו שותפים להם.
משה גפני: לפתע פתאום, מגיעה ועדת הכנסת באופן פתאומי ואומרת, נעביר את הכול לוועדת החוקה.
משה גפני: גם את הדיונים שהתקיימו בוועדת הפנים, בחוק של חבר הכנסת שנלר, מעבירים לוועדת הפנים, וגם את הצעת החוק של חברת הכנסת פאינה קירשנבאום, שהיא הצעת חוק שמפרה באופן מוחלט את הסטטוס קוו.
משה גפני: אני רואה בזה גם הפרה קואליציונית, ואני אומר את זה כאן.
משה גפני: אנחנו בניין פוליטי וזו הפרה קואליציונית במלוא מובן המילה.
משה גפני: יש לי חשד שנעשתה כאן עסקה בין ש"ס לבין ישראל ביתנו, וחשוב שתדע את זה, אדוני יושב-ראש הוועדה.
אופיר אקוניס: לא מן הנמנע.
אופיר אקוניס: אני אומר לדודו – הכול יכול להיות.
אופיר אקוניס: דודו עשה פרצוף כלשהו, ואני אמרתי לו.